Kuke

Ne kuke se kojtanchanej nemi tik ne kwajkwawit. Muajsi tik Meshijku, ne Shiktal wan hasta Tatzinu America. Nemi se generoj ipal ne kuke (Iguana) wan ume clasej te kenhat: ne shushuknaj kuke (Iguana iguana) wan ne kuke ipal ne Caribe (Iguana delicatissima). Yejemet tik ne imiakwan iguanidos. Ini animal kipia se weyak itentzikaw wan wijwitzti yajyamanik ijpak iteputz ne ajsit hasta ne ikwitapil wan kipia se iish "yey" ijpak ne itzuntekun. 

Ne shushuknaj kuke weli weya hasta 1.5 metroj ka itzuntekun hasta ne ikwitapil. Ijpak ne ikechkuyu wan iteputz nemi se kojtik chorchaj ne muita ken wijwitzti. Iweyka ishkujweyak wan ikwitapil uchulnaj. Ne kuke weli tawiteki iwan ikwitapil, melka yaja sujsul nejmachnemi. 

Ne kuke kikwa miak clasej iswat wan sakat. Yaja waltakati tik teksisti; ne tejteksisti kipishuat itan ne tal tik febrero. 

Ne kuke tachia sujsul yek, ika weli tachia kan kunyuwaki, weli kita ne inhekawyu wan inweyka ne tajtakamet wan seuk kojtanchanejket, wan ne tay mukekelutza wejka.

References

Takutun:Kojkojtanchanej